Diari Oficial de la Generalitat Valenciana


Sumari del DOGV 6903, del 15-11-2012 (2012/10089)

RESOLUCIÓ de 18 d'octubre de 2012, de la Direcció General d'Obres Públiques, Projectes Urbans i Habitatge, per a la renovació del reconeixement del distintiu de qualitat marca Aidico per a Ferralla, amb la referència 0701P12/12.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6903

Data del DOGV
:   15-11-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/10327


Data del document
:   18-10-2012

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Descriptors 

:   * empresa privada

RESOLUCIÓ de 18 d'octubre de 2012, de la Direcció General d'Obres Públiques, Projectes Urbans i Habitatge, per a la renovació del reconeixement del distintiu de qualitat marca Aidico per a Ferralla, amb la referència 0701P12/12. [2012/10033]  
Ramón Congost Vallés, en nom i representació d'Aidico Certificación, SLU, domiciliada en el Parc Tecnològic, avinguda de Benjamin Franklin, 17, de Paterna (València), ha sol·licitat la renovació del reconeixement oficial del distintiu de qualitat per a Ferralla, actualment denominat marca Aidico Armaduras Pasivas, reconeguda per la Direcció General d'Habitatge i Projectes Urbans, amb la referència 0701P12/11.   
L'expedient per al reconeixement d'este distintiu s'ha tramitat de conformitat amb la Llei 30/1992, de 26 de novembre, modificada per la Llei 4/1999, de 13 de maig, i per mitjà d'este s'ha comprovat el compliment dels requisits exigits pel Decret 164/1998, de 6 d'octubre, del Govern Valencià, i l'Orde 26 d'octubre de 1998, del conseller d'Obres Públiques, Urbanisme i Transports.  
En virtut d'això, esta direcció general resol:  
  
Primer  
Renovar el reconeixement del distintiu de qualitat que atorga Aidico Certificación, SLU, denominat marca Aidico Armaduras Pasivas, amb la referència 0701P12/12.   
La marca Aidico Armaduras Pasivas és una marca de conformitat de procés de fabricació i producte final de les armadures passives que empara les característiques previstes en els articles 69.1, 69.2, 69.3, 69.4, 69.5, 69.6, 69.7, 87, 88.1, 88.2, 88.3, 88.4, 88.5, 88.6 i annexos 19, 21 i 23 de la Instrucció de Formigó Estructural (EHE) aprovada per Reial Decret 1247/2008, de 18 de juliol.  
En funció del tipus d'armadures passives fabricat, les característiques principals que se certifiquen en cada cas són:  
Armadura elaborada: comprovació de la geometria respecte als plànols o fulls d'anotacions.  
Armadura elaborada adreçada: altura de corruga i assaig de tracció.  
Armadura elaborada tallada: longitud de tall dins de toleràncies.  
Armadura elaborada doblegada: comprovació dels diàmetres mínims del mandrí.  
Armadura elaborada amb soldadura resistent: assaig de tracció i aptitud al doblegat (doblegat-desplegat-desdoblegat o doblegat simple).  
Ferralla armada (lligada o soldada): comprovació de la geometria respecte als plànols o fulls d'anotacions (inclou la comprovació de l'equidistància d'estreps).  
Ferralla armada per mitjà de soldadura no resistent: inspecció visual de la soldadura, assaig de tracció i d'aptitud al doblegat (doblegat-desplegat-desdoblegat o doblegat simple).  
La marca Aidico Armaduras Pasivas proporciona, a més, determinats nivells de garantia addicionals als mínims reglamentaris, indicats en l'apartat 5.2 de l'annex 19 de l'EHE-08, relatius a les armadures passives, per al reconeixement oficial.  
El distintiu de qualitat es concedix a una única instal·lació industrial fixa de ferralla, i comprén des de la recepció de la matèria primera fins a l'entrega del producte en l'obra o sobre camió.  
  
Segon   
L'abast del reconeixement de la marca Aidico Armaduras Pasivas és l'indicat en el Decret 107/1991, de 10 de juny, del Consell de la Generalitat Valenciana i l'Orde de 30 de setembre de 1991, del conseller d'Obres Públiques, Urbanisme i Transports, per la qual s'aprova el LC 91.   
  
Tercer  
La validesa del reconeixement del distintiu marca Aidico Armaduras Pasivas serà pel període d'un any natural comptat a partir de la data de la present resolució i queda supeditada al compliment de les condicions establides en el Decret 164/1998, de 6 d'octubre, i l'Orde de 26 d'octubre, del conseller d'Obres Públiques, Urbanisme i Transports. El reconeixement podrà prorrogar-se per igual període totes les vegades que ho sol·licite l'entitat de certificació.  
  
Quart  
Qualsevol variació en les condicions que serviren de base per al reconeixement del distintiu, marca Aidico Armaduras Pasivas haurà de ser comunicada a esta direcció general en el moment en què es produïsca.  
Contra esta resolució, que no posa fi a la via administrativa, es pot interposar recurs d'alçada davant de la Secretaria Autonòmica d'Infraestructures i Transport, en el termini d'un mes comptat des de la seua notificació, d'acord amb el que preveu l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
La present resolució es publicarà en el Diari Oficial de la Comunitat Valenciana per a coneixement general.  
  
València, 18 d'octubre de 2012.- El director general d'Obres Públiques, Projectes Urbans i Habitatge: José Vicente Domine Redondo.